|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ****ΠΕΡ/ΚΗ Δ/ΝΣΗ ΕΚΠ/ΣΗΣ ΔΥΤ. ΕΛΛΑΔΑΣ****Δ/ΝΣΗ A/ΘΜΙΑΣ ΕΚΠ/ΣΗΣ ΑΧΑΪΑΣ** |  | **Πάτρα, 18/06/2018****Αρ. πρωτ.: 7277** |
|  |  |
| **Ταχ. Δ/νση : Ερμού 70****26221 ΠΑΤΡΑ****Πληροφορίες : Χριστοδούλου Θ.****Τηλ. : 2610229223****Fax : 2610229255** **E-mail :** **ethpa@dipe.ach.sch.gr** |  | **ΠΡΟΣ:** | 1. **Εκπ/κούς της Διεύθυνσης Π.Ε. Αχαΐας**
2. **Σχολ. Μονάδες της Διεύθυνσης Π.Ε. Αχαΐας**
 |
|  |  |
| **ΘΕΜΑ: «Ανάληψη υπηρεσίας εκπ/κών της Διεύθυνσης Π.Ε. Αχαΐας»** |
| **ΣΧΕΤ.: το αριθμ. Φ.3/12517/Δ1/25-1-2018 έγγραφο του ΥΠΠΕΘ** |

Εν όψει της λήξης του διδακτικού έτους 2017-18, καλούμε τους εκπαιδευτικούς της Διεύθυνσης Π.Ε. Αχαΐας να παρουσιαστούν ως εξής:

1. Οι εκπαιδευτικοί με οργανική θέση σε σχολικές μονάδες της Διεύθυνσης Π.Ε. Αχαΐας θα παρουσιαστούν για ανάληψη υπηρεσίας, σύμφωνα με το ανωτέρω σχετικό έγγραφο, στη σχολική μονάδα της οργανικής τους θέσης, την **Πέμπτη 21 Ιουνίου 2018**. Αυτό ισχύει και για τους εκπαιδευτικούς που επιστρέφουν με απόσπαση από άλλη σχολική μονάδα (εντός ή εκτός ΠΥΣΠΕ). Οι εκπ/κοί που υπηρετούσαν κατά το τρέχον σχολικό έτος στην οργανική τους θέση δεν χρειάζεται να κάνουν νέα ανάληψη υπηρεσίας στη σχολική μονάδα.
2. Οι εκπαιδευτικοί των κλάδων ΠΕ05, ΠΕ07, ΠΕ08, ΠΕ86 και ΠΕ91, εφόσον ολοκληρωθεί η διαδικασία οριστικής τους τοποθέτησης έως τις 21/6/2018, θα παρουσιαστούν για ανάληψη υπηρεσίας στις νέες σχολικές μονάδες τοποθέτησής τους. Σε διαφορετική περίπτωση, θα ακολουθήσουν τις παρακάτω οδηγίες.
3. Οι εκπαιδευτικοί που βρίσκονται στη διάθεση των ΠΥΣΠΕ και έχουν τοποθετηθεί προσωρινά σε σχολικές μονάδες μέχρι τη λήξη του σχολικού έτους 2017-18, θα παρουσιαστούν κανονικά στη σχολική μονάδα προσωρινής τοποθέτησής τους (Α’ σχολείο τοποθέτησης).
4. Οι εκπαιδευτικοί **των οποίων τα σχολεία οργανικής τους τοποθέτησης** βρίσκονται **σε αναστολή λειτουργίας**, θ’ αναλάβουν υπηρεσία στα **γραφεία της Δ/νσης Π.Ε. Αχαΐας**, την **Πέμπτη 21-06-2018.**
5. **Οι εκπαιδευτικοί που έχουν αποσπαστεί από άλλα ΠΥΣΠΕ/ΠΥΣΔΕ παρακαλούνται να επικοινωνήσουν με το ΠΥΣΠΕ/ΠΥΣΔΕ προέλευσής τους.**

Οι αναφορές ανάληψης θα κατατίθενται στη Δ/νση Π.Ε. Αχαΐας είτε **αυτοπροσώπως**, είτε μέσω **τηλεομοιοτυπίας** (φαξ) στο **2610229228 ή 2610229224,** είτε με ηλεκτρονικά με **mail**, στην ηλεκτρονική διεύθυνση gramm@dipe.ach.sch.gr.

Τέλος, για τις **ολιγοθέσιες** σχολικές μονάδες (Δημοτικά Σχολεία και Νηπιαγωγεία), στις οποίες λήγει η θητεία του/της Προϊσταμένης (αναπληρωτές ή αποσπασμένοι εκπαιδευτικοί), καλούνται οι εκπαιδευτικοί που αναλαμβάνουν υπηρεσία σε αυτά και ενδιαφέρονται να οριστούν Προϊστάμενοι μέχρι 31/8/2018, να υποβάλουν σχετική αίτηση - θετική δήλωση, συνοδευόμενη από σύντομο βιογραφικό

σημείωμα στη Γραμματεία του ΠΥΣΠΕ (**μέσω του σχολείου τους**) μέχρι την **Πέμπτη 21/6/2018**. Στις περιπτώσεις αυτές, ο/η Προϊστάμενος που αποχωρεί, παραδίδει στον αρχαιότερο εκπαιδευτικό που αναλαμβάνει υπηρεσία στο σχολείο και το ένα αντίτυπο του **Πρωτοκόλλου Παράδοσης-Παραλαβής** αποστέλλεται στη Διεύθυνση Π.Ε. Αχαΐας. Αν στη σχολική μονάδα δεν παρουσιαστεί κάποιος εκπαιδευτικός (λόγω μακροχρόνιας άδειας, απόσπασης στο εξωτερικό, κ.α.), τότε ο Προϊστάμενος παραδίδει στη Δημοτική Επιτροπή Παιδείας του Δήμου, όπου ανήκει το σχολείο και το ένα αντίτυπο του **Πρωτοκόλλου Παράδοσης-Παραλαβής** αποστέλλεται στη Διεύθυνση Π.Ε. Αχαΐας. Σε περίπτωση που κάποιος από τους εκπαιδευτικούς του σχολείου δεν επιθυμεί να οριστεί Προϊστάμενος, θα πρέπει να αποστείλει αρνητική δήλωση στη Γραμματεία του ΠΥΣΠΕ (**μέσω του σχολείου του**) μέχρι την **Πέμπτη 21/6/2018.**

Παρακαλούμε για τις ενέργειές σας.

**Ο ΔΙΕΥΘΥΝΤΗΣ Π.Ε. ΑΧΑΪΑΣ**

**ΠΑΣΣΑΣ ΕΥΑΓΓΕΛΟΣ**

**Συνημμένα**:

1. Το αριθμ. Φ.3./12517/Δ1/25-1-2018 έγγραφο του ΥΠΠΕΘ